১৯১৯ চনৰ ১৩ এপ্ৰিলৰ দিনা জেনেৰেল ৰেগিনাল্ড ডায়াৰৰ আদেশত জালিয়ানাৱালা বাগত বৈশাখী উৎসৱৰ বাবে সমবেত হোৱা নিৰপৰাধী, নিৰস্ত্ৰ জনতাৰ ওপৰত অপ্ৰৰোচিত ভাৱে গুলীবৰ্ষণ কৰা হৈছিল, শিশুৰ পৰা বৃদ্ধলৈকে হাজাৰৰো অধিক লোকৰ মৃত্যু হৈছিল। উধাম সিং এই জাল্লিয়ানৱালা বাগৰ হত্যাকাণ্ডৰ প্ৰত্যক্ষদৰ্শী আছিল। সেই দৃশ্য স্বচক্ষে দেখি উধাম সিংৰ জীৱনৰ গতিধাৰাই সলনি হৈ গৈছিল। তেখেতৰ জীৱনৰ লক্ষ্য হৈ পৰিছিল যিকোনো প্ৰকাৰে বৃটিছৰ শাসন ওফৰাই দিয়া, মাতৃভূমিক নিজ তেজৰ তিলকৰে স্বাধীন কৰা। তেখেতৰ হিটলিষ্টত নাম উঠিছিল জাল্লিয়ানৱালা বাগৰ হত্যাকাণ্ডৰ পুৰোহিত ৰেগিনাল্ড ডায়াৰৰ নাম। আৰু লগতে নাম উঠিছিল পঞ্জাৱৰ তদানীন্তন লেফ্টেনেন্ট গৱৰ্ণৰ মাইকেল অ'ডয়াৰৰ নাম, যিজনে ৰাউলাট আইনৰ বিৰুদ্ধে হোৱা প্ৰতিবাদ আন্দোলনক দমন কৰাৰ বাবে সামৰিক আইন বলবৎ কৰি সমগ্ৰ পাঞ্জাৱকে বধ্যভূমিলৈ পৰিণত কৰিছিল।
ভাৰতৰ স্বাধীনতা সংগ্ৰাম
প্ৰাৰম্ভিক জীৱন
বিচাৰ আৰু প্ৰাণদণ্ড
জালিয়ানাৱালা বাগৰ হত্যাকাণ্ড